เคยไปนั่งตอนอ่านหนังสือ
เป็นร้านกาแฟที่ค่อนข้างกว้าง มีลานจอดรถข้างใน มีห้องน้ำ
มีให้นั่งทั้งในร้านและนอกร้าน บรรยากาศดีมากๆ หลังร้านจะเป็นมุมสวนและมีห้องน้ำให้อีกด้วย
ร้านนี้ตกแต่งได้สวยมากๆ โดยเฉพาะห้องน้ำที่ส่วนตัวแล้วชอบมากๆ
มานั่งอ่านหนังสือหรือมาเม้ากับเพื่อนก็ยังได้ นอกจากเมนูกาแฟแล้วก็มีเมนูชาทั้งร้อนและเย็น เมนูนมก็อร่อย เค้กก็มีให้เลือกหลากหลาย ที่อยากแนะนำสำหรับคนชอบกลิ่นกาแฟก็จะเป็น เค้กท๊อฟฟี่อัลมอนด์ หอมกาแฟและคาราเมลที่เข้ากันอย่างลงตัว มีอัลมอนด์บางๆกรอบๆให้ได้เคี้ยว เค้กก็เนื้อเบาๆ ฟูนุ่ม อร่อยเลยทีเดียว
อาหารคาวร้านนี้ก็มีขาย ที่เคยทานก็คือ ปีกไก่ทอด ทอดได้เป็นอย่างดี กรอบนอกนุ่มใน หนังนั้นกรอบ ส่วนเนื้อข้างในก็สุกเปื่อยกำลังพอดี หอมกลิ่นสมุนไพรเบาๆ สามารถทานเล่นได้เลย
ร้านนี้จะหยุดเฉพาะวันจันทร์
